CELEX: 62013TB0194
Language: bg
Date: 2017-10-18 00:00:00
Title: Дело T-194/13 OST: Определение на Общия съд от 18 октомври 2017 г. — United Parcel Service/Комисия (Член 165 от Процедурния правилник — Пропуск при произнасяне — Встъпване в подкрепа на загубилата страна — Съдебни разноски във връзка с встъпването — Изменение на исканията в хода на производството)

8.1.2018   
            
            
               BG
            
            
               Официален вестник на Европейския съюз
            
            
               C 5/41
            
         Определение на Общия съд от 18 октомври 2017 г. — United Parcel Service/Комисия
   (Дело T-194/13 OST) (1)
   
   ((Член 165 от Процедурния правилник - Пропуск при произнасяне - Встъпване в подкрепа на загубилата страна - Съдебни разноски във връзка с встъпването - Изменение на исканията в хода на производството))
   (2018/C 005/55)
   Език на производството: английски
   
      Страни
   
   
      Жалбоподател: United Parcel Service, Inc. (Атланта, Джорджия, САЩ) (представители: първоначално A. Ryan, B. Graham, solicitors, W. Knibbeler и P. Stamou, avocats, впоследствие A. Ryan, W. Knibbeler, P. Stamou, A. Pliego Selie, F. Hoseinian и P. van den Berg, avocats)
   
      Ответник: Европейска комисия (представители: първоначално T. Christoforou, N. Khan, A. Biolan, N. von Lingen и H. Leupold, впоследствие T. Christoforou, N. Khan, A. Biolan и H. Leupold)
   
      Встъпила страна в подкрепа на ответника: FedEx Corp. (Мемфис, Тенеси, САЩ) (представители: първоначално F. Carlin, barrister, G. Bushell, solicitor, и Q. Azau, avocat, впоследствие F. Carlin, G. Bushell и N. Niejahr, avocats)
   
      Предмет
   
   Искане на основание член 165 от Процедурния правилник на Общия съд.
   
      Диспозитив
   
   
               1)
            
            
               Изменя точка 223 от решението от 7 март 2017 г., United Parcel Service/Комисия, T-194/13, EU:T:2017:144, както следва: „Съгласно член 134, параграф 1 от Процедурния правилник загубилата делото страна се осъжда да заплати съдебните разноски, ако е направено такова искане. Освен това, съгласно член 134, параграф 2 от Процедурния правилник, когато има няколко загубили делото страни, Общият съд взема решение по разпределянето на съдебните разноски. Тъй като Комисията и встъпилата страна са загубили делото, следва, на първо място, Комисията да бъде осъдена да заплати собствените си съдебни разноски, както и тези на жалбоподателя, с изключение на съдебните разноски във връзка с встъпването. Второ, встъпилата страна следва да бъде осъдена да заплати съдебните разноски на жалбоподателя във връзка с встъпването ѝ“.
            
         
               2)
            
            
               Изменя точка 2 от диспозитива на решението от 7 март 2017 г., United Parcel Service/Комисия, T-194/13, EU:T:2017:144, както следва: „Осъжда Европейската комисия да заплати, освен собствените си съдебни разноски, и тези на United Parcel Service, Inc., с изключение на съдебните разноски във връзка с встъпването“.
            
         
               3)
            
            
               Изменя точка 3 от диспозитива на решението от 7 март 2017 г., United Parcel Service/Комисия, T-194/13, EU:T:2017:144, както следва: „FedEx Corp. заплаща, освен собствените си съдебни разноски, и тези на United Parcel Service, Inc., направени във връзка с встъпването му“.
            
         
               4)
            
            
               United Parcel Service, Inc., Комисията и FedEx заплащат собствените си съдебни разноски по настоящото дело.
            
         
      (1)  ОВ C 147, 25.5.2013 г.